**Ministru kabineta rīkojuma projekta „Par atļauju Tieslietu ministrijai uzņemties jaunas valsts budžeta ilgtermiņa saistības, lai nodrošinātu Valsts zemes dienesta dalību Starptautiskajā Mērnieku Federācijā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Rīkojuma projekts izstrādāts, pamatojoties uz Ministru kabineta 2012.gada 31.jūlija noteikumu Nr.523 „Noteikumi par budžeta pieprasījumu izstrādāšanas un iesniegšanas pamatprincipiem” 34.3.apakšpunktu, lai nodrošinātu, ka Tieslietu ministrija var uzņemties valsts budžeta ilgtermiņa saistības Valsts zemes dienesta dalībai Starptautiskajā Mērnieku Federācijā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Starptautiskā Mērnieku Federācija ir pasaulē vadošā iestāde, kas darbojas zemes pārvaldības, tai skaitā, kadastra un mērniecības jomā, un aptver ar Valsts zemes dienesta darbību saistītos jautājumus. Federācija ir dibināta 1878.gadā, apvienojot speciālistus no dažādām pasaules profesionālām organizācijām, un tajā darbojas desmit komisijas darba grupas.  Starptautiskās Mērnieku Federācijas asociētā biedra būtiskākās priekšrocības ir iespēja piedalīties komisiju darba grupās un dažādu stratēģisku dokumentu izstrādē. Darbs 9.komisijā „Nekustamā īpašuma vērtēšana un pārvaldība” veicinātu un sekmētu nekustamā īpašuma kadastrālās vērtēšanas sistēmas pilnveidi Latvijā, savukārt dalība 7.komisijā „Kadastrs un zemes pārvaldība” un 3D kadastra darba grupā Valsts zemes dienestam dotu iespēju paplašināt zināšanas par kadastra darbību ne tikai Eiropā, bet arī citur pasaulē un jautājumiem, kas saistīti ar zemes konsolidāciju. Atbilstoši Zemes pārvaldības likuma 13.panta pirmās daļas 4.punktam un pārejas noteikumu 5.punkta 3.apakšpunktam Tieslietu ministrijai ir nepieciešams līdz 2017.gada 31.decembrim izstrādāt Ministru kabineta noteikumus, kas noteiks zemes konsolidācijas projekta saturu, zemes konsolidācijas ierosināšanas un finansēšanas kārtību, zemes konsolidācijas projekta izstrādes un ieviešanas kārtību, kā arī kārtību, kādā nosaka zemes vienību relatīvo novērtējumu zemes konsolidācijas vajadzībām. Ņemot vērā minēto, dalība Starptautiskajā Mērnieku Federācijā būtu neatsverama iespēja Valsts zemes dienestam iekļaut šajos Ministru kabineta noteikumos labāko pasaules praksi.  Valsts zemes dienestam kā valsts pārvaldes iestādei būtiski ir īstenot izvirzītos mērķus un uzdevumus kvalitatīvi un efektīvi, ņemot vērā starptautisko praksi, tāpēc līdzdarbošanās Starptautiskajā Mērnieku Federācijā veidotu vienotu izpratni par federācijā risināmajiem jautājumiem un sekmētu Valsts zemes dienesta ilgtermiņa darbību un attīstību. |
| 3. | Projekta izstrādē iesaistītās institūcijas | Tieslietu ministrija (Valsts zemes dienests). |
| 4. | Cita informācija | Pieteikumu par dalību Starptautiskajā Mērnieku Federācijā ir paredzēts iesniegt Starptautiskās Mērnieku Federācijas Padomē pēc Ministru kabineta rīkojuma projekta stāšanās spēkā. |
|  | | |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2015 gads** | | Turpmākie trīs gadi (*euro*) | | |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2015.gadu | izmaiņas, salīdzinot ar kārtējo 2015.gadu | izmaiņas, salīdzinot ar kārtējo 2015.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 0 | 760 | 760 | 760 | 760 |
| 2.1. valsts pamatbudžets | 0 | 760 | 760 | 760 | 760 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 | -760 | -760 | -760 | -760 |
| 3.1. valsts pamatbudžets | 0 | -760 | -760 | -760 | -760 |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  | 760 | 760 | 760 | 760 |
|  |  |  |  |
|  |  |  |  |
| 5. Precizēta finansiālā ietekme: |  |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 2015.gadam dalības maksa Starptautiskajā Mērnieku Federācijā ir 760 *euro*. Dalības maksas apmērs tiek apstiprināts katru gadu, un tas nav fiksēts maksājums. Prognozējam, ka arī turpmākajos gados dalības maksa Starptautiskajā Mērnieku Federācijā varētu būt aptuveni 760 *euro.*  Tieslietu ministrija (Valsts zemes dienests) nodrošinās dalības maksu Starptautiskajā Mērnieku Federācijā 2015.gadā un turpmākajos gados tai piešķirto budžeta līdzekļu ietvaros. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Tieslietu ministrija normatīvajos aktos noteiktajā kārtībā sagatavos un iesniegs Finanšu ministrijā priekšlikumus apropriācijas pārdalei 2015.gadā un priekšlikumus bāzes izdevumu 2016.-2018.gadam precizēšanai starp budžeta izdevumu ekonomiskās klasifikācijas kodiem. | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav attiecināms. |
| 4. | Cita informācija | Rīkojuma projekts attiecas uz valsts pārvaldes iekšēju jautājumu un neskar sabiedrības intereses tādā mērā, lai būtu nepieciešami atsevišķi sabiedrības līdzdalības un komunikācijas pasākumi. |

*Anotācijas II, IV, V un VII sadaļa – Ministru kabineta rīkojuma projekts šīs jomas neskar.*

Iesniedzējs:

tieslietu ministrs Dzintars Rasnačs

27.05.2015. 13:59

704

L.Rozentāle

67220365, lelde.rozentale@vzd.gov.lv